CELEX: 32020D0902
Language: fi
Date: 2020-06-29 00:00:00
Title: Neuvoston päätös (YUTP) 2020/902, annettu 29 päivänä kesäkuuta 2020, palestiinalaisalueilla toteutettavasta Euroopan unionin poliisioperaatiosta (EUPOL COPPS) annetun päätöksen 2013/354/YUTP muuttamisesta

30.6.2020   
               
               
                  FI
               
               
                  Euroopan unionin virallinen lehti
               
               
                  L 207/30
               
            
         NEUVOSTON PÄÄTÖS (YUTP) 2020/902,
         annettu 29 päivänä kesäkuuta 2020,
         palestiinalaisalueilla toteutettavasta Euroopan unionin poliisioperaatiosta (EUPOL COPPS) annetun päätöksen 2013/354/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 3 päivänä heinäkuuta 2013 päätöksen 2013/354/YUTP (1), jolla EUPOL COPPSin voimassaoloa jatkettiin 1 päivästä heinäkuuta 2013.
                  
               
                     (2)
                  
                  
                     Neuvosto hyväksyi 28 päivänä kesäkuuta 2019 päätöksen (YUTP) 2019/1114 (2), jolla muutettiin päätöstä 2013/354/YUTP ja jatkettiin sen voimassaoloa 1 päivästä heinäkuuta 201930 päivään kesäkuuta 2020.
                  
               
                     (3)
                  
                  
                     Poliittisten ja turvallisuusasioiden komitea (PTK) sopi 28 päivänä maaliskuuta 2019 ja vahvisti 16 päivänä huhtikuuta 2020, että operaatiota olisi jatkettava samalla toimeksiannolla 12 kuukauden jaksolla 30 päivään kesäkuuta 2021, edellyttäen, että operaatiolle tehdään strateginen uudelleentarkastelu niin pian kuin olosuhteet sen sallivat.
                  
               
                     (4)
                  
                  
                     EUPOL COPPSille olisi myönnettävä rahoitusohje tätä uutta yhden vuoden jaksoa varten.
                  
               
                     (5)
                  
                  
                     Lisäksi PTK sopi 14 päivänä toukokuuta 2020, että Kauko AALTOMAAn, joka nimitettiin operaation johtajaksi 28 päivänä syyskuuta 2017 poliittisten ja turvallisuusasioiden komitean päätöksellä (YUTP) 2017/1802 (3) ja jonka toimeksiantoa jatkettiin 2 päivänä heinäkuuta 2019 poliittisten ja turvallisuusasioiden komitean päätöksellä (YUTP) 2019/1165 (4)30 päivään kesäkuuta 2020, olisi jatkettava tämän tehtävän hoitamista 30 päivään syyskuuta 2020.
                  
               
                     (6)
                  
                  
                     Päätös 2013/354/YUTP olisi muutettava tämän mukaisesti.
                  
               
                     (7)
                  
                  
                     EUPOL COPPS toteutetaan tilanteessa, joka voi huonontua ja joka saattaa vaarantaa perussopimuksen 21 artiklassa määrättyjen unionin ulkoisen toiminnan tavoitteiden saavuttamisen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös 2013/354/YUTP seuraavasti:
            
                        1)
                     
                     
                        Lisätään 6 artiklaan kohta seuraavasti:
                        
                           ”8.   Kauko AALTOMAA toimii operaation johtajana 1 päivänä heinäkuuta 2020 alkavalla ja 30 päivänä syyskuuta 2020 päättyvällä kaudella.”
                        
                     
                  
                        2)
                     
                     
                        Lisätään 12 artiklan 1 kohtaan alakohta seuraavasti:
                        ”EUPOL COPPSiin liittyviin menoihin tarkoitettu rahoitusohje 1 päivän heinäkuuta 2020 ja 30 päivän kesäkuuta 2021 väliseksi ajaksi on 12 651 893,91 euroa.”
                     
                  
                        3)
                     
                     
                        Korvataan 15 artiklan kolmas kohta seuraavasti:
                        ”Sen voimassaolo päättyy 30 päivänä kesäkuuta 2021.”
                     
                  
         
            2 artikla
            Tämä päätös tulee voimaan päivänä, jona se hyväksytään.
            Sitä sovelletaan 1 päivästä heinäkuuta 2020.
         
         
            Tehty Brysselissä 29 päivänä kesäkuuta 2020.
            
               
                  Neuvoston puolesta
               
               
                  Puheenjohtaja
               
               A. METELKO-ZGOMBIĆ
            
         
         
            (1)  Neuvoston päätös 2013/354/YUTP, annettu 3 päivänä heinäkuuta 2013, palestiinalaisalueilla toteutettavasta Euroopan unionin poliisioperaatiosta (EUPOL COPPS) (EUVL L 185, 4.7.2013, s. 12).
         
            (2)  Neuvoston päätös (YUTP) 2019/1114, annettu 28 päivänä kesäkuuta 2019, palestiinalaisalueilla toteutettavasta Euroopan unionin poliisioperaatiosta (EUPOL COPPS) annetun päätöksen 2013/354/YUTP muuttamisesta (EUVL L 176, 1.7.2019, s. 5).
         
            (3)  Poliittisten ja turvallisuusasioiden komitean päätös (YUTP) 2017/1802, annettu 28 päivänä syyskuuta 2017, palestiinalaisalueilla toteutettavan Euroopan unionin poliisioperaation (EUPOL COPPS) operaation johtajan nimittämisestä (EUPOL COPPS/1/2017) (EUVL L 259, 7.10.2017, s. 20).
         
            (4)  Poliittisten ja turvallisuusasioiden komitean päätös (YUTP) 2019/1165, annettu 2 päivänä heinäkuuta 2019, palestiinalaisalueilla toteutettavan Euroopan unionin poliisioperaation (EUPOL COPPS) operaation johtajan toimikauden jatkamisesta (EUPOL COPPS/1/2019)(EUVL L 182, 8.7.2019, s. 43).